58. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 179 της 28/30 Μαρτ. 1989 (ΦΕΚ Α΄ 88) Διορισμός και τοποθέτηση εκπαιδευτικού προσωπικού της δευτεροβάθμιας εκπαίδευσης. ΄Εχοντας υπόψη: 1.Τις διατάξεις του άρθρ. 15, κεφ. β΄ παρ. 10 και Κεφ. Δ΄ παρ. 5 του Νόμ. 1566/1985 “δομή και λειτουργία της Πρωτοβάθμιας και δευτεροβάθμιας εκπαίδευσης και άλλες διατάξεις ” (ΦΕΚ 167). 2.Τις διατάξεις του άρθρ. 5 παρ. 8 του Νόμ. 1824/1988 “ρύθμιση θεμάτων εκπαιδευτικών και άλλες διατάξεις” (ΦΕΚ 296). 3.Την αριθ. 159/1989 γνωμοδότηση του Συμβουλίου της Επικρατείας, με πρόσταση του Υπουργού Εθνικής Παιδείας και Θρησκευμάτων, αποφασίζουμε: Επετηρίδες διοριστέων Άρθρ.1. – 1. Μέχρι της 20 Φεβρουαρίου κάθε έτους η αρμόδια υπηρεσία του Υπουργείου Εθνικής Παιδείας και Θρησκευμάτων συντάσσει επετηρίδες διοριστέων εκπαιδευτικών στη δευτεροβάθμια εκπαίδευση κατά κλάδους. Για τους κλάδους ΠΕ4, ΠΕ12, ΠΕ13, ΠΕ14, ΠΕ17, ΠΕ18, ΤΕΙ και ΔΕΙ του άρθρ. 14 του Νόμ. 1566/85 οι επετηρίδες εντάσσονται με τη σειρά που ορίζονται στο άρθρ. 15 του Νόμ. 1566/1985 όλοι οι  υποψήφιοι που υπέβαλαν αίτηση για διορισμό από 1 Ιανουαρίου μέχρι 31 Δεκεμβρίου του προηγουμένου της σύνταξης των επετηρίδων έτους. 2.Οι επετηρίδες της προηγούμενης παραγράφου επικυρώνονται από τον Υπουργό Εθνικής Παιδείας και Θρησκευμάτων μέσα σε 10 μέρες από την  ημερομηνία σύνταξής τους και ισχύουν μέχρι να διοριστούν όσοι είναι γραμμένοι σ΄αυτές. 32.Δ.ε.57-58 Λειτουργοί Μέσης Εκπαίδευσης 3. Με απόφαση του Υπουργού Εθνικής Παιδείας και Θρησκευμάτων που εκδίδεται μέχρι 15 Ιουλίου κάθε έτους ύστερα από σύμφωνη γνώμη του κεντρικού υπηρεσιακού συμβουλίου δευτεροβάθμιας εκπαίδευσης, διορίζονται κάθε φορά εκπαιδευτικοί ισάριθμοι προς τις ανάγκες των σχολείων και με τη σειρά εγγραφής τους στις επετηρίδες διοριστέων, με την επιφύλαξη των διατάξεων του επόμενου άρθρου. 4.Κατά τους διορισμούς παραλείπονται μόνο όσοι δεν έχουν υποβάλει πιστοποιητικό εκπλήρωσης των στρατιωτικών τους υποχρεώσεων ή νόμιμης απαλλαγής από αυτές. Διορισμοί Άρθρ.2.–1.Η αρμόδια υπηρεσία του Υπουργείου Εθνικής Παιδείας και Θρησκευμάτων μέχρι 15 Μαΐου κάθε έτους γνωστοποιεί με τον ημερήσιο τύπο και τα λοιπά μέσα μαζικής ενημέρωσης τους νόμους και τις περιοχές των νομών της χώρας, στους οποίους θα γίνουν διορισμοί εκπαιδευτικών κατά κλάδους και ειδικότητες και καλεί τους υποψηφίους να υποβάλουν μέχρι το τέλος του Μαΐου σχετική δήλωση, στην οποία μπορούν να δηλώσουν ότι επιθυμούν διορισμό σε μια ή περισσότερες περιοχές των νομών κατά σειρά προτίμησης. Η δήλωση αυτή δεν μπορεί να ανακληθεί ή να τροποποιηθεί. 2.Με βάση τις δηλώσεις της προηγούμενης παραγράφου και τη σειρά εγγραφής των υποψηφίων στις επετηρίδες διοριστέων, γίνονται οι διορισμοί κατά νομούς και για σχολεία συγκεριμένης περιοχής του νομού με απόφαση του Υπουργού Εθνικής Παιδείας και Θρησκευμάτων και ανακοινώνονται στον ημερήσιο τύπο. Με την ίδια ανακοίνωση καλούνται οι διοριζόμενοι να προσέλθουν, εντός της νόμιμης προθεσμίας, στις διευθύνσεις δευτεροβάθμιας εκπαίδευσης των νομών, στους οποίους διορίστηκαν, για ορκωμοσία και ανάληψη υπηρεσίας. 3. Όσοι παραλείπονται από τους διορισμούς αυτούς είτε διότι δεν υπέβαλαν δήλωση προτίμησης, είτε διότι στους νομούς και στις περιοχές που δήλωσαν ότι επιθυμούν να διοριστούν, διορίστηκαν άλλοι υποψήφιοι, που προηγούνται στις επετηρίδες διορίστέων, δεν διαγράφονται από τις επετηρίδες αυτές και διατηρούν τη σειρά τους για επόμενους διορισμούς. Η δυνατότητα παράλειψεις του υποψηφίου ισχύει για διορισμούς τριών συνολικά ημερολογιακών ετών. Μετά τη συμπλήρωση των τριών ετών, εφόσον έχουν διορισθεί οι προηγούμενοί τους στην επετηρίδα, διορίζονται υποχρεωτικά με βάση τη σειρά της επετηρίδας και σε περιοχές που δεν περιλαμβάνονται στη δήλωση προτίμησης. Η παράλειψη υποβολής δήλωσης προτίμησης στον τέταρτο χρόνο θεωρείται ως δήλωση μη αποδοχής διορισμού και συνεπάγεται διαγραφή από την επετηρίδα, εφόσον περιλαμβάνονται στον αριθμό διοριστέων. 4. Όσοι διορίζονται και δεν αναλαμβάνουν υπηρεσία, καθώς επίσης όσοι αναλαμβάνουν υπηρεσία παραιτούνται μέσα σ’ένα χρόνο από τη δημοσίευση του διορισμού τους, διαγράφονται από τις επετηρίδες και δεν έχουν δικαίωμα υποβολής νέας αίτησης για εγγραφή στις επετηρίδες, αν δεν παρέλθει διετία από τη δημοσίευση του διορισμού ή της παραίτησής τους αντίστοιχα. Τοποθέτηση Άρθρ.3.–1.Οι διοριζόμενοι τοποθετούνται οριστικά σε κενές θέσεις σχολείων της περιοχής του νομού, με απόφαση του προϊσταμένου της διεύθυνσης δευτεροβάθμιας εκπαίδευσης του νομού που εκδίδεται ύστερα από πρόταση του οικείου περιφερειακού υπηρεσιακού συμβουλίου. 2.Οι κενές θέσεις των σχολείων της περιοχής του νομού, ανακοινώνονται στους υποψηφίους για τοποθέτηση από τη διεύθυνση δευτεροβάθμιας εκπαίδευσης και καλούνται αυτοί να υποβάλουν δήλωση προτίμησης για την τοποθέτησή τους σε ένα ή περισσότερα σχολεία. Σε περίπτωση που οι ίδιες θέσεις ζητούνται από περισσότερους υποψήφιους προτιμώνται κατά σειρά όσοι έχουν τις περισσότερες μονάδες τοποθέτησης από οικογενειακούς λόγους, συνυπηρέτηση και εντοπιότητα, όπως αυτές καθορίζονται από τις διατάξεις που ισχύουν για τις μεταθέσεις και τοποθετήσεις των εκπαιδευτικών της δευτεροβάθμιας εκπαίδευσης. Μεταβατικές και καταργητικές διατάξεις Άρθρ.4.–1.Όσοι έχουν υποβάλει αίτηση για διορισμό μέχρι την έναρξη ισχύος του δ/τος τούτου και δεν έχουν υποβάλει το πιστοποιητικό στρατολογίας ότι έχουν εκπληρώσει τις στρατιωτικές υποχρεώσεις τους ή έχουν νόμιμα απαλλαγεί από αυτές, είτε υπέβαλαν αυτό μετά τη λήξη της προθεσμίας του άρθρ. 2 και 5 του Π.Δ. 158/84, μπορούν να υποβάλουν το πιστοποιητικό αυτό το αργότερο μέχρι το τέλος Μαΐου 1989, οπότε ανακτούν τη σειρά διορισμού τους που είχαν στις επετηρίδες διοριστέων. (Αντί γα τη σελ. 378,09(α) Σελ.378,09(β) Τεύχος 1226-Σελ.75 Λειτουργοί Μέσης Εκπαίδευσης 32.Δ.ε.58 2.Από τη δημοσίευση αυτού του Π.Δ/τος καταργείται το Π.Δ. 15/1984 (ΦΕΚ 532). 